
Informatīvais ziņojums

“Par Latvijas turpmākās dalības nodrošināšanu
Eiropas Patērētāju centru tīklā”


Kopsavilkums
Informatīvais ziņojums “Par Latvijas turpmākās dalības nodrošināšanu Eiropas Patērētāju centra tīklā” (turpmāk – Ziņojums) sagatavots pēc Ekonomikas ministrijas (turpmāk –  EM) iniciatīvas.
[bookmark: _Hlk160610838]Ziņojums izstrādāts, lai informētu par Eiropas Patērētāju centra tīkla (European Consumer Centre Network[footnoteRef:1]) (turpmāk – ECC-Net) darbību, kā arī panāktu valdības konceptuālu atbalstu Latvijas turpmākai dalībai ECC-Net un ECC-Net funkciju īstenošanu, izmantojot Eiropas Patērētāju informēšanas centru Latvijā[footnoteRef:2] (turpmāk – ECC Latvia). [1:  ECC-Net interneta vietnes:  https://www.eccnet.eu/ (skatīts: 05.03.2024.)]  [2:  ECC Latvia interneta vietne: https://ecclatvia.lv/ (skatīts: 05.03.2024.)] 

Ziņojums ietver izklāstu par ECC-Net mērķi, uzdevumiem un sasniegtajiem rezultātiem, kā arī ieskatu par ECC Latvia darbību, tostarp sniegtajiem pakalpojumiem un sasniegtajiem rezultātiem, kā arī identificē turpmākos soļus ECC Latvia darbības tālākai nodrošināšanai.

ECC-Net izveide un ECC Latvia attīstība Latvijā
	ECC-Net tika izveidots 2005.gadā, un to līdzfinansē Eiropas Komisija (turpmāk – EK) un dalībvalstis, izmantojot Vienotā tirgus programmu. 
ECC-Net veido 29 Eiropas Patērētāju centri (turpmāk – ECC), kuri atrodas katrā ES dalībvalstī, Norvēģijā un Islandē. Tie sadarbojas, ar mērķi nodrošināt patērētājus ar informāciju par pārrobežu pirkumiem un palīdz rast risinājumus patērētājiem pārrobežu strīdos ar komersantiem. ECC-Net ir arī sadarbība ar Starptautisko Patērētāju centru Apvienotajā Karalistē.
ECC-Net mērķis ir sniegt patērētājiem informāciju par viņu tiesībām saistībā ar preču un pakalpojumu pārrobežu iegādi Eiropas Savienībā (turpmāk – ES), kā arī konsultēt un vajadzības gadījumā palīdzēt patērētājiem, lai viņi varētu pilnībā izmantot iekšējā tirgus priekšrocības. 
Tā kā ECC-Net pastāvīgi sazinās ar patērētājiem visā Eiropā, tas var noteikt problēmas, ar kurām ES iedzīvotāji saskaras valstīs visā iekšējā tirgū, un apspriest šos jautājumus ar ES politikas veidotājiem.
ECC-Net eksperti (konsultanti un lietu izskatītāji) bez maksas palīdz patērētājiem risināt radušās pārrobežu problēmas, sniedzot juridiskas konsultācijas patērētāju tiesību jomā un palīdzot strīdu risināšanā, izmantojot ārpustiesas strīdu risināšanas metodes.
Savu funkciju izpildē, ECC-Net cieši sadarbojas ar valstu nacionālajām patērētāju organizācijām, politikas veidotājiem, zinātniekiem un citiem sadarbības partneriem, piemēram, biznesa un nevalstiskajām organizācijām.
2021.gadā ECC-Net palīdzēja vairāk nekā 126 000 patērētāju. Patērētāji no visas ES, Islandes un Norvēģijas saņēma tieši viņu gadījumam pielāgotu informāciju un padomus par viņu kā patērētāju problēmu. Vairāk nekā 20 000 gadījumos ECC sazinājās arī ar tirgotājiem, lai palīdzētu atrisināt radušos strīdu. 64% no šiem gadījumiem strīds tika atrisināts draudzīgi. Patērētājiem atgūtā naudas summa sastādīja vairāk nekā 7,5 miljonus euro.
[bookmark: _Hlk160625372]2022.gadā ECC-Net sniedza palīdzību 118 142 gadījumos, kad patērētāji no ES, Islandes un Norvēģijas vērsās ar savu jautājumu vai sūdzību ECC-Net. No visām izskatītajām sūdzībām, ECC-Net ietvaros risinājums ar tirgotājiem panākts draudzīgā ceļā vienojoties 60% gadījumu. Savukārt patērētājiem atgūtā naudas summa sastādīja vairāk nekā 9,9 miljonus euro. 
ECC-Net 2023.gadā sniedza palīdzību 128 378 patērētājiem. 103 717 gadījumos sniedzot juridiska rakstura konsultācijas, un izskatot 24 661 patērētāja pārrobežu sūdzību. 
Latvijā ECC-Net dalībnieks ir ECC Latvia, kas tika izveidots 2005.gadā 8.decembrī. ECC Latvia darbojas Patērētāju tiesību aizsardzības centra (turpmāk – PTAC) paspārnē kā patstāvīga struktūrvienība.

ECC Latvia uzdevumi un sniegtie pakalpojumi
ECC Latvia galvenie uzdevumi ir šādi:
· patērētāju pārrobežu jautājumu un sūdzību izskatīšana. ECC Latvia nodarbojas ar patērētāju lietu izskatīšanu, kas ietver: a) sniegt patērētājiem informāciju par procedūrām, patērētāju tiesībām un pienākumiem; b) sniedz konsultācijas par piemērojamiem ES vai valsts tiesību aktiem pēc patērētāja pieprasījuma un mudina un palīdz patērētājiem vispirms sazināties ar tirgotāju pirms sūdzības iesniegšanas ECC-Net vai citā atbilstīgā iestādē, ja tāda ir; c) veicināt dialogu starp patērētājiem un tirgotājiem, lai sekmētu draudzīgus risinājumus.
ECC Latvia uzdevums ir apstrādāt patērētāju pieprasījumus, izmantojot EK nodrošinātu IT rīku. Minētais ietver: a) lietas tiek efektīvi un produktīvi apstrādātas saskaņā ar ECC-Net lietu izskatīšanas protokolu un citām piemērojamām vadlīnijām; b) nodrošina, ka IT rīkā ievadītie lietas dati ir visaptveroši, precīzi un pilnībā ievērojot Vispārīgās datu aizsardzības regulas prasības; c) pēc pieprasījuma sniedz EK informāciju par lietu izskatīšanu. Patērētāji savas sūdzības/pieprasījumus iesniedz patērētāja dzīvesvietas ECC, un saskaņā ar ECC-Net lietu izskatīšanas protokolu patērētāja valsts ECC tās pārsūta tirgotāja valsts ECC (valstī, kur reģistrēts tirgotājs). Lai veicinātu augstas kvalitātes pakalpojumus patērētājiem, ECC-Net attīsta pieredzi lietu izskatīšanā, daloties zināšanās, izmantojot tādas aktivitātes kā sanāksmes, kopīgi projekti utt.
·  patērētāju tiesiskās aizsardzības un uzraudzības atbalstīšana. ECC Latvia palīdz patērētājiem gadījumos, kad ar  ECC iesaisti pozitīvs risinājums lietā nav rasts. Tas var ietvert šādas darbības: a) sniegt informāciju par strīda risināšanas iespējām un shēmām, piemēram, noteikt atbilstīgas ārpustiesas strīdu risināšanas struktūras (turpmāk –  ADR), citus tīklus, piemēram, SOLVIT[footnoteRef:3] un FIN-NET vai tiesu vienkāršotās procedūras (piemēram, Eiropas procedūru maza apmēra prasībām vai Eiropas maksājuma rīkojumu; b) sniegt patērētājiem informāciju par šīm procedūrām, to priekšrocībām un trūkumiem, tostarp pieejamiem tulkošanas pakalpojumiem; c) iespēju robežās sekot šo lietu iznākumam un reģistrēt informāciju ECC-Net IT rīkā. [3:  SOLVIT (tulkojumā no angļu valodas “solve it” – atrisini to) centra galvenais uzdevums ir piedāvāt risinājumu iekšējā tirgus problēmām, kas radušās valsts iestāžu darbības rezultātā, nepareizi piemērojot ES tiesību normas. SOLVIT koordinācijas centrā problēmas risināt var gan iedzīvotāji, gan uzņēmēji.] 

Šī uzdevuma ietvaros ECC Latvia pienākums ir atvieglot patērētāju piekļuvi pārrobežu ADR, piemēram: a) palielinot izpratni par pārrobežu ADR un veicinot to izmantošanu; b) sniedzot norādījumus patērētājiem vai palīdzot viņiem pārsūtīt lietu kompetentai ADR struktūrai vai ODR (Online Dispute Resolution- tiešsaistes strīdu risināšana) sistēmai; c) sniedzot informāciju par nacionālām ADR procedūrām visā ES/EEZ.
Tāpat ECC Latvia uzdevums ir sadarboties ar nacionālo uzraudzības iestādi un ADR struktūrām, ADR tīkliem (piemēram, FIN-Net (Financial dispute resolution network – Finanšu strīdu izšķiršanas tīkls) u.c.), ODR sistēmām un palīdzēt valsts iestādēm veicināt un attīstīt pārrobežu ADR, cik vien iespējams. 
ECC Latvia sniedz nozīmīgu pienesumu, sniedzot informāciju nacionālai uzraudzības iestādei par tirgotāju sistemātiskiem pārrobežu patērētāju tiesību pārkāpumiem.
· informācijas veicināšana un izplatīšana. Minētā uzdevuma ietvaros, ECC Latvia a) organizē reklāmas un veicināšanas pasākumus, tostarp piedalās jebkādās ES informācijas kampaņās par patērētāju tiesībām un izplata ES materiālus; b) seko līdzi tiesību un politikas attīstībai un izdod aktuālus paziņojumus presei un raksta preses relīzes; c) izgatavo informatīvos materiālus, kas saistīti ar patērētāju aizsardzības jautājumiem vai ir vērsti uz noteiktu grupu patērētājiem (piemēram, jauniem vai vecāka gadagājuma patērētājiem); d) uztur un regulāri atjaunina ECC Latvia interneta vietni; e) uztur un pārvalda sociālo mediju profilus, veidojot un koplietojot jaunu saturu un atbilstoši iesaistot lietotājus.
· aktīva līdzdalība ECC-Net aktivitātēs. ECC Latvia organizē un/vai aktīvi piedalās: a) ECC-Net sanāksmēs (sadarbības dienas/prezidentūras pasākums, stratēģijas un projektu grupas sanāksmes, direktoru sanāksmes utt.); b) mācību vizītēs, jaunu darbinieku apmācību pasākumos, darbinieku pieredzes apmaiņas vizītēs; c) kapacitātes stiprināšanas pasākumos saistībā ar patērētāju tiesībām. 
Minētā uzdevuma ietvaros ECC Latvia piedalās ECC-Net kopējos projektos, kā arī sniedz informāciju par patērētāju tiesībām Latvijā un patērētāju tiesību aktualitātēm Latvijā, atbildot uz ECC-Net, EK u.c. pieprasījumiem. 
- sadarbība ar ieinteresētajām pusēm. Noteikto uzdevumu izpildes ietvaros, ECC Latvia sadarbojas ar: a) ES iestādēm, Patērētāju politikas tīkla (CPN) dalībniekiem, Patērētāju politikas padomdevēju grupu (CPAG), uzņēmēju un patērētāju organizācijām, Eiropas Parlamenta deputātiem utt.; b) citām ieinteresētām pusēm patērētāju aizsardzības jomā (tostarp EK valstu pārstāvniecības), tostarp citi ES tīkli (piemēram, EJN (European Judicial Network – Eiropas Tiesiskās sadarbības tīkls), EEN (Enterprise Europe Network – Eiropas uzņēmējdarbības tīkls), Europe Direct, SOLVIT, Drošāka interneta centri) un aģentūras, piemēram, EISMEA (European Innovation Council and SMEs Executive Agency – Eiropas Inovācijas padome un MVU izpildaģentūra), EUIPO (European Union Intellectual Property Office – Eiropas Savienības Intelektuālā īpašuma birojs), zinātnieki, utt.; c) tirgotājiem (asociācijām vai profesionālajām organizācijām) valsts un ES līmenī; d) līdzīgām patērētāju palīdzības iestādēm trešajās valstīs (attiecīgā gadījumā); pamatojoties uz savstarpēju vienošanos.

ECC Latvia sniegtie atbalsta pakalpojumi patērētājiem ieņem nozīmīgu daļu kopējā PTAC patērētājiem sniegto pakalpojumu portfelī. ECC Latvia specializējies tieši patērētāju pārrobežu jautājumu un sūdzību izskatīšanā, kam gadu no gada ir tendence palielināties, pieaugot patērētāju pārrobežu darījumu skaitam, kā arī arvien vairāk ārvalstu komersantiem vēršot savu darbību uz Latvijas tirgu un piedāvājot preces un pakalpojumus Latvijas patērētājiem. 
	Jo īpaši Covid-19 pandēmijas laikā ECC Latvia sniegto konsultāciju un izskatīto sūdzību skaits strauji pieauga. Tā piemēram, 2021.gadā ECC Latvia apstrādāja 1371 pieprasījumu (sniegtas konsultācijas un izskatītās sūdzības), 2022.gadā apstrādāto pieprasījumu skaitam sasniedzot 1709, savukārt 2023.gadā nedaudz samazinoties līdz 1615, kas varētu būt izskaidrojams ar patērētāju pirktspējas kopējo samazināšanos 2023.gadā.  

Turpmākie soļi ECC Latvia funkciju īstenošanai Latvijā

[bookmark: _Hlk164751562]Lai  nodrošinātu ECC Latvia darbību Latvijā, EM kopš 2005.gada deleģējusi veikt šo funkciju PTAC. Līdz 2021.gadam PTAC Eiropas patērētāju informēšanas centram Līgums tika slēgts uz gadu un, sākot ar 2022.gadu, Līgums tiek slēgts uz diviem gadiem (2022.gadā un 2023.gadā, gada summa 163 278 euro apmērā). Finansējums 2024.gadā un 2025.gadā tiek plānots 230 079 euro apmērā. Arī turpmāk plānots, ka jauns Līgums ar EK tiks slēgts kā divu gadu līgums.
2023.gadā ar EM vēstuli Eiropas Komisijai Nr. 3.3-11/2022/6245N PTAC tika deleģēts kā iestāde, kas ir tiesīga saņemt dotāciju no Eiropas Komisijas šīs funkcijas nodrošināšanai Latvijā Vienotā tirgus programmas ietvaros. 
[bookmark: _Hlk160543795]PTAC 2023.gada 26.jūlijā iesniedza EK pieteikumu dotācijas saņemšanai, kas  2024.gada 15.februārī tika apstiprināts ar finansējumu 460 158,85 euro apmērā ECC Latvia  darbības nodrošināšanai 2024. un 2025.gadā (Grant Agreement Project 101146002 – ECC-Net LV 2024-25 (turpmāk – Līgums).

	[bookmark: _Hlk167108652]Projekta finansējums atbilstoši plānotajai naudas plūsmai

	2024.gads
	2025.gads
	2026.gads
	Kopā

	Valsts budžeta priekšfinansējums un līdzfinansējums

	230 079
	230 079
	-
	460 158

	Atmaksa no Eiropas Komisijas

	107 908
	154 153
	46 245
	308 306



Līgums paredz, ka 67% (308 306 euro) finansē EK un  33% (151 852 euro) attiecīgā dalībvalsts –  Latvija. EK projekta īstenošanai 30 dienu laikā pēc Līguma noslēgšanas ieskaita pirmo priekšfinansējumu  35% no divu gadu summas (par 2024. un 2025.gadu – 107 907,10 euro apmērā) un otro priekšfinansējumu – 154 153,00 euro apmērā pēc pirmā darbības gada. Atlikušo daļu EK ieskaita pēc gala atskaites saņemšanas un akceptēšanas, kas notiek nākamajā gadā pēc divu gadu perioda.
Līdz šim, lai PTAC Eiropas patērētāju informēšanas centrs varētu pilnvērtīgi pildīt savas funkcijas bez pārtraukumiem, līguma gada summa tika ieplānota valsts budžeta apakšprogrammā 67.06.00 “Eiropas Kopienas iniciatīvas projekti” (Projekts CEKI/EM/003 "Eiropas Patērētāju informēšanas centra darbība") kā valsts budžeta finansējums – Dotācija no vispārējiem ieņēmumiem, kā arī par turpmākajiem gadiem finansējums tiek paredzēts valsts budžeta ilgtermiņa saistībās atbilstoši noslēgtajiem līgumiem. Lai nodrošinātu finansējuma pieejamību 2024.gadā un 2025.gadā nepieciešama Dotācija no vispārējiem ieņēmumiem katru gadu 230 079 eiro apmērā un turpmāk atbilstoši noslēgtajiem līgumiem.
No EK ieskaitītais priekšfinansējums un finansējums, kurš, pamatojoties uz līguma nosacījumiem, tiek ieskaitīts PTAC kontā, pēc identificēšanas tiek novirzīts valsts pamatbudžeta ieņēmumos valsts budžeta kontā LV17TREL1060122064000 “Eiropas Komisijas atmaksa par piedalīšanos Eiropas Patērētāju informācijas centra darbībā”, norādot attiecīgā finansējuma mērķi.

Priekšlikumi turpmākai rīcībai

Tā kā ECC-Net mērķis ir sniegt patērētājiem informāciju par viņu tiesībām saistībā ar preču un pakalpojumu pārrobežu iegādi Eiropas Savienībā, kā arī konsultēt un vajadzības gadījumā palīdzēt patērētājiem, lai viņi varētu pilnībā izmantot iekšējā tirgus priekšrocības, nepieciešams atļaut turpināt Latvijas dalību ECC-Net, lai īstenotu projektu CEKI/EM/003 "Eiropas Patērētāju informēšanas centra darbība" un atbalstīt Latvijas turpmāko dalību Eiropas Patērētāju centru tīklā un atļaut precizēt Ekonomikas ministrijai budžeta apakšprogrammā 67.06.00 "Eiropas Kopienas iniciatīvas projekti" projektam "Eiropas Patērētāju informēšanas centra darbība " paredzēto valsts budžeta ilgtermiņa saistību apmēru atbilstoši noslēgtajiem līgumiem. 
Projekta īstenošanai nepieciešamo finansējumu pārdalīt no 74.resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".
Pēc maksājumu saņemšanas no projekta vadošā partnera Ekonomikas ministrijai (Patērētāju tiesību aizsardzības centram) nodrošināt līdzekļu ieskaitīšanu valsts pamatbudžeta ieņēmumos.





